Congressus Ido
Congressus Ido (lingua Ido: Ido-konfero) convocant linguae Ido omnes fautores in Europam inde ab anno 1921. Ob eorum pusillitatem asseclae anno 1925 sic dicta formulam Stör non sine sale ita effabantur: Si conventicula nostra congressus magnos nuncupamus, scandalo sunt; si autem circulum amicum maximi momenti sunt.

Conventus selecti

Congressus anni 1924 

Conventus quartus, Luxemburgi mense Augusto anni 1924 (9.-12.8.) celebratus congregavit fanaticos tricentos e terris variis XV oriundos. Maioris momenti fuit primo die disputatio de partibus linguae auxiliaris agendis in scholis et in radiophonia. Sancta missa cum homelia idiomate Ido habita in ecclesia monastica Congregrationis Sanctissimi Redemptoris die dominica celebrata est, antequam visitatio officialis in curia apud burgimagistrum Dietrich fieret. Die Lunae non solum porro nugabantur idistae sed etiam examina pararunt tironibus ad diploma linguisticum accipiendum. Finis congressui sollemnis datus est die Martis.

Congressus anni 2001 

Conventus Internaciona Ido-renkontro 2001 mense Iunio anni 2001 (17.-21.6.) fiebat Norimbergae, qui post spectaculum simile anno 1998 in Polonia datum, internationalis proclamatus est. Attamen participes tantummodo quattuordecim e quattuor terris oriundi numerabantur: in actis diurnis "Nürnberger Nachrichten" nihilominus die 24.6. de celebratione ista ratio reddita est. Argumenta altercationum amicarum circumprehendebant periodica lingua Ido creanda necnon normae novae interretiales linguae Ido dandae (e.g. compendiaria formula ISO "io" pro lingua Ido introducenda). Insuper auctoritas Unionis linguae internationalis Ido denuo definita est. Denuo linguam Ido linguam Esperanticam superare confirmatum est. Ad momentum linguae Ido augendum sodales litteras multas et bonas oportere dixerunt. Id eo curiosius est quo idistae olim esperantistas criticaverant ob nimium litterarum amorem et usus Esperantici practici neglegentiam. Etiam reformatio linguae continuata criticata est, quae saepe ignorantiam linguisticam proderet. Idistae meliores autem normas antiquas a linguistis bonis definitas valde aestimarent colerentque. Quin verba nova officialiter permittenda essent nemo dubitavit. Vexillum officiale et insignia Ido saepius publice monstrentur ab omnibus motionis Ido asseclis.

Congressus anni 2002 
Conventus Internaciona Ido-renkontro 2002 mense Iulio anni 2002 (26.7.-30.7.) fiebat Cracoviae. Ibi denuo quattuordecim homines participes fuerunt e sex terris Europaeis oriundi. Tunc nihil nisi res ad culturam atque periegesim pertinentes fiebant, nullis colloquiis factis.

Congressus anni 2003 
Conventus Internaciona Ido-konfero 2003 mense Augusto anni 2003 (8.8.-12.8.) fiebat ad Großbothen prope Lipsiam. Praeter res periegeticas magni momenti fuit collectio notionum de viis linguae Ido disvulgandae. Periodicum communisticum Neues Deutschland de istis diebus referebat die 16.8.

Congressus anni 2004 
Conventus Internaciona Ido-renkontro 2004 mense Iulio anni 2004 (16.7.-23.7.) fiebat in vico Puhivka apud Kiovia. Festo ineunte chorus infantium cantilenas varias lingua Ido cecinit. Expositio quoque visa est de operibus a Boris Aaronov scriptis et ab Ioanna Reunova servata. Praeterea de societate Interhelpo certiores facti sunt visitatores, quam olim operarii Kyrgyzstaniae et Bohemoslovaciae fundaverunt.

Congressus anni 2005 
Conventus Internaciona Ido-renkontro 2005 mense Septembri anni 2005 (23.9.-27.9.) fiebat Tolosae. Rebus periegeticis comitantibus decisio facta est, ut exararetur elenchus cum inscriptionibus cursualibus sodalium in orbe terrarum dispersorum.

Congressus anni 2006 
Conventus Internaciona Ido-konfero 2006 mense Augusto anni 2006 Berolini fiebat. Ibi sodales Germani separatim convenerunt. Praeter excursiones oblatae sunt informationes de bono usu Vicipaediae in rebus ad linguam et ideam Ido attinentibus.

Loci conventuum

Nexus externi
Descriptio conventuum plurium

Ido
Congressus
Conventus